OzLabs/hebrew-wiki-articles huggingface dataset:
נהר פראי

נהר פראי או זרמי זעם (באנגלית: Wild River) הוא סרט דרמה אמריקאי משנת 1960, בבימויו של איליה קאזאן, ובכיכובם של מונטגומרי קליפט, לי רמיק, ג'ו ואן פליט, אלברט סאלמי וג'יי סי. פליפן. התסריט הוא אדפטציה של התסריטאי פול אוסבורן על פי שני רומנים: Dunbar's Cove מאת בורדן דיאל ו-Mud on the Stars מאת ויליאם בראדפורד היואי. עלילת הסרט משלבת את עלילתו של דיאל, אודות מאבק ירושה בין רשות עמק טנסי לבין בעלי אדמות, ואת הדמויות של היואי - בני משפחה מטריארכלית דרומית כפרית המתמודדים עם הרס אדמותיהם. בסרט זה עשה ברוס דרן את הבכורה הקולנועית שלו.

בשנת 2002 נבחר הסרט לשימור בארכיון הסרטים הלאומי של ארצות הברית שבספריית הקונגרס בשל היותו "בעל חשיבות מבחינה תרבותית, היסטורית או אסתטית".

===שחקנים ודמויות===
{| class="wikitable" style="font-size:90%; line-height:1.2"
|-
! שם השחקן/ית
! שם הדמות
! הערות
|-
| מונטגומרי קליפט || צ'אק גלובר ||
|-
| לי רמיק || קרול גארת' בולדווין ||
|-
| ג'ו ואן פליט || אלה גארת' ||
|-
| אלברט סאלמי || ר. ג'יי. ביילי ||
|-
| ג'יי סי. פליפן || המילטון גארת' ||
|-
| ג'יימס וסטרפילד || קל גארת' ||
|-
| ברברה לודן || בטי ג'קסון ||
|-
| פרנק אוברטון || וולטר קלארק ||
|-
| מלקולם אטרבורי || סיי מור ||
|-
| ברוס דרן || ג'ק רופר || זוהי הופעת הבכורה הקולנועית של דרן
|-
| רוברט ארל ג'ונס || סם ג'ונסון ||
|-
|}

==הפקה==
צילומי החוץ של נהר פראי נערכו על קון דנטון איילנד שבנהר היוואסי, במעלה הנהר מצ'ארלסטון, טנסי; ברובע העסקים הישן של העיר; ועל חצי אי מערבית לקליבלנד, טנסי, על אגם צ'יקמאוגה. צילומי הפנים נערכו באולפן שנבנה בקליבלנד.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1960
קטגוריה:סרטי דרמה אמריקאיים
קטגוריה:סרטי פוקס המאה ה-20
קטגוריה:סרטים באנגלית
קטגוריה:סרטים בשימור ספריית הקונגרס
ויקטור בלקין

ויקטור וולודימירוביץ' בלקין (באוקראינית: Віктор Володимирович Бєлкін; נולד ב-25 בפברואר 1973 בקייב) הוא כדורגלן עבר אוקראיני, ששיחק בעמדות הקשר בקבוצות שונות בליגת העל האוקראינית ובקבוצת מכבי תל אביב מליגה הישראלית.

==ביוגרפיה==
בלקין גדל במחלקת הנוער של מועדון הכדורגל דינמו קייב. בשנת 1989 עלה לקבוצה הבוגרת של המועדון. הוא שיחק בשורות קבוצת המילואים של המועדון. רק בעונת 1992/1993 שותף בשני משחקי ליגה של הקבוצה הראשית של המועדון. בשנת 1993 עבר לקבוצת ארסנל קייב, בה היה שחקן ההרכב הראשון.

בשנת 1994 הגיע בלקין לישראל כדי לקחת חלק במשחק ידידות בין הנבחרת הצעירה של אוקראינה לבין הנבחרת הצעירה של ישראל. במהלך המשחק נצפה על ידי ציידי הכישרונות של מכבי תל אביב. הם התרשמו מביצועיו במשחק והציעו לו לחתום במכבי. בלקין הסכים ושיחק עונה אחת (1994/1995) במדי מכבי תל אביב. בתום העונה חזר לאוקראינה, לקבוצתו הקודמת - ארסנל קייב.

בשנת 1996 עבר לקבוצת הצמרת האוקראינית דניפרו דנפרופטרובסק. בשנת 1998 עזב את דניפרו, הגיע חזרה לישראל ועבד בעבודות מזדמנות, בין היתר כמאבטח במלון באילת. בשנת 2000 חתם בקבוצת בית"ר באר שבע מהליגה הארצית. בשנת 2001 חתם במכבי נתניה. הוא חתם לעונה אחת, אך כמעט ולא השתתף במשחקי הליגה. בתום עונת 2001/2002 פרש ממשחק פעיל.

==תארים==
; דינמו קייב
* אליפות אוקראינה : 
* הגביע האוקראיני: 

; מכבי תל אביב
* אליפות ישראל: 1994/1995

==קישורים חיצוניים==

* [https://www.maccabi-tlv.co.il/2015/11/ההיסטוריה-של-בלקין-במדי-מכבי-תל-אביב/ כתבה על ויקטור בלקין באתר אוהדי מכבי תל אביב]

== הערות שוליים ==

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:קייב: כדורגלנים
קטגוריה:כדורגלני דינמו קייב
קטגוריה:כדורגלני דניפרו
קטגוריה:כדורגלני מכבי תל אביב
קטגוריה:כדורגלני מכבי נתניה
קטגוריה:כדורגלני ארסנל קייב
קטגוריה:כדורגלנים זרים בישראל
קטגוריה:אוקראינים שנולדו ב-1973
נחש ים ראש-זית

נחש ים ראש-זית (שם מדעי: Disteira major) הוא מין של נחש ים ארסי המצוי באוקיינוס ההודי ולחופי גינאה החדשה, קלדוניה החדשה וצפון אוסטרליה.

אורך נחש זה 105 ס"מ. הוא בעל צבע צהוב עם פסים שחורים אופקיים לאורך הגוף וקצה הזנב שחור. ראש הנחש, כשמו, בצבע זית. 

הנחש מצוי בימים הטרופיים. הוא שוחה ביעילות בתוך המים ומחפש דגים שונים אותם הוא מפתיע בין הסלעים והמחבואים. ארסו של הנחש חזק מאוד ועוזר לו להרוג את טרפו במהירות.

==קישורים חיצוניים==

==הערות שוליים==

קטגוריה:בעלי חיים שתוארו ב-1802
קטגוריה:טקסונים שתוארו בידי ג'ורג' שו
קטגוריה:פתני ים
קטגוריה:אוסטרליה: זוחלים
קטגוריה:בעלי חיים ימיים בצפון אוסטרליה
גבריאלה, נסיכת מונקו

הנסיכה גבריאלה תרזה מריה גרימלדי ממונקו, רוזנת קרלאדס (בצרפתית: Gabriella Thérèse Marie Grimaldi; נולדה ב-10 בדצמבר 2014) היא נסיכת מונקו. בתם של אלבר השני, נסיך מונקו ושרלין, נסיכת מונקו, ואחותו התאומה של ז'אק, נסיך מונקו.

==ביוגרפיה==
ב-30 במאי 2014 הוכרז כי שרלין, נסיכת מונקו, אשתו של אלבר השני, נסיך מונקו, בהריון. ב-9 באוקטובר אושר כי עתידים להיוולד תאומים. ב-10 בדצמבר בשעה 17:04 נולדה גבריאלה בבית החולים על שם הנסיכה גרייס בלה קול. שתי דקות לאחר מכן נולד אחיה התאום ז'אק. גבריאלה וז'אק הם התאומים הראשונים בתולדות בית גרימלדי. בעקבות הלידה ירו תותחי המבצר פורט אנטואן 42 מטחי כבוד (21 עבור כל אחד מהם). פעמוני הכנסיות צלצלו במשך רבע שעה, והיום הוכרז כיום חג.

חרף העובדה שנולדה ראשונה, אחיה של גבריאלה קודם לה בתור לרשת את הכתר בשל חוק העדפת הבן הבכור. גבריאלה קיבלה עם לידתה את התואר "רוזנת קרלאדס" מאת אביה. ב-7 בינואר 2015, הוצגו התאומים לראשונה בפני תושבי הנסיכות. ב-10 במאי הם הוטבלו בקתדרלת מונקו. בהזדמנות זו הוענק להם הצלב הגדול של מסדר גרימלדי.

לגבריאלה וז'אק יש שני אחים למחצה: ג'זמין גרייס גרימלדי ואלכסנדר קוסטה. שניהם נולדו לאביהם מחוץ לנישואים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בית גרימלדי
קטגוריה:ילדי משפחות מלוכה
קטגוריה:נסיכי מונקו
קטגוריה:תאומים
קטגוריה:נסיכות
קטגוריה:מונגאסקיות שנולדו ב-2014
קטגוריה:מונגאסקים שנולדו ב-2014
רות גוילי

רות גְּוִילי (נולדה ב-1974) היא מאיירת ישראלית.

==ביוגרפיה==
גוילי למדה אמנות פלסטית בתיכון תלמה ילין, ובהמשך למדה במחלקה לתקשורת חזותית ב"בצלאל" (1998). לימים למדה גם תואר מוסמך בבימוי תיאטרון.

החלה לעבוד כמאיירת טור ביקורת הטלוויזיה של רוגל אלפר בעיתון "הארץ". לאורך השנים התפרסמו איוריה במרבית העיתונים היומיים בישראל, וכן בפרסומים בחו"ל, בהם מגזין ה"ניו יורקר" ו"הניו יורק טיימס". בנוסף, היא מאיירת עטיפות ספרים, ומלווה כמאיירת את להקת המחול של ניב שינפלד ואורן לאור. 

בשנת 2015, איירה מהדורה חדשה של "סומכי", סיפור לילדים מאת עמוס עוז (ראה אור במקור בשנת 1978).

גוילי היא אם לבת.

==קישורים חיצוניים==
* 
* 
* יובל סער, [https://www.prtfl.co.il/archives/39685 האיורים המקסימים של רות גווילי], פורטפוליו, 29 בדצמבר 2007 (כולל צילום מאמרו במדורו "פורטפוליו" – "10 דברים על: רות גווילי, מאיירת", שמנת, 66)
* יובל סער, [https://www.prtfl.co.il/archives/76515 איור עכשיו. מפגש 83: רות גוילי], פורטפוליו, 24 במרץ 2014
* 
* 

==הערות שוליים==

קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:מאיירות ישראליות
קטגוריה:מאיירים ישראלים
קטגוריה:ישראליות שנולדו ב-1974
קטגוריה:ישראלים שנולדו ב-1974
ג'קי סמית'-ווד

ג'קי סמית'-ווד (באנגלית: Jackie Smith-Wood; נולדה ב-1954) היא שחקנית ובמאית בריטית. כשחקנית הופיעה בקולנוע, טלוויזיה, תיאטרון ורדיו.

==ביוגרפיה==
סמית'-ווד נולדה ב-1954 בצ'לטנהאם. היא למדה באוניברסיטת אוקספורד ולמדה משחק באקדמיית ובר דאגלס לאמנות הדרמה. בעבר הייתה גרה באוקספורד וכיום (2017) היא חיה בגלוסטר.

היא מוכרת בעיקר מהופעתה בתפקיד מרי קרופורד במיני-סדרה של ה-BBC "מנספילד פארק" עיבוד לרומן באותו שם מאת ג'יין אוסטן. היא הופיעה בתוכניות טלוויזיה בריטיות שונות בהן בתפקיד אורח בפרק "Presents Strange But True" בסדרה "בארי מורס".

בתיאטרון שיחקה בתפקידים הבאים:
* אן וייטפילד במחזה "Man and Superman" מאת ג'ורג' ברנרד שו יחד עם פיטר או'טול בתיאטרון קיימברידג' (1982)
* אלייזה דוליטל לצדו של פיטר או'טול בתפקיד הנרי היגינס במחזה "פיגמליון" מאת ג'ורג' ברנרד שו בתיאטרון שאפטסברי (1984)
* גברת גיבס במחזה "The Royal Baccarat Scandal" מאת רויס רייטון בתיאטרון המלכותי היימרקט (1989)

ב-2006 ביימה סמית'-ווד את המחזה "הדוב" והמחזה "הצעת נישואים" מאת צ'כוב עבור Studio Theatrale du Luberon. ב-2008 ביימה את המחזה "Blithe Spirit" מאת נואל קאוורד.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1979
|
| dir="ltr" | BBC2 Playhouse
| סיליה
| בפרק "Speed King"
|-
| 1979
|
| dir="ltr" | Secret Orchards
| ננסי אקרלי
|
|-
| 1982
| ננסי אסטור
| dir="ltr" | Nancy Astor
| ונישה
| מיני-סדרה
|-
| 1982
|
| dir="ltr" | Man and Superman
| ויולט רובינסון
| סרט טלוויזיה
|-
| 1983
| מנספילד פארק
| dir="ltr" | Mansfield Park
| מרי קרופורד
| מיני-סדרה
|-
| 1984
|
| dir="ltr" | Minder
| ג'סיקה טרנט
| בפרק "A Star Is Gorn"
|-
| 1984
|
| dir="ltr" | Oxbridge Blues
| ליידי ג'יין
| בפרק "Sleeps Six"
|-
| 1985
|
| dir="ltr" | Time for Murder
| ליידי טניה סיבלי
| בפרק "Bright Smiler"
|-
| 1986
|
| dir="ltr" | Man-Eaters of India
| נורה ויוויאן
| סרט דוקומנטרי
|-
| 1991
| ברז'ראק
| dir="ltr" | Bergerac
| ג'ניפר קלדר
| בפרק "Snow in Provence"
|-
| 1991
| בית אליוט
| dir="ltr" | The House of Eliott
| שרה וייט
| סדרת טלוויזיה (פרק אחד)
|-
| 1992
|
| dir="ltr" | Side by Side
|
| סדרת טלוויזיה
|}

==קישורים חיצוניים==

* [https://web.archive.org/web/20090603090907/http://ftvdb.bfi.org.uk/sift/individual/210011?view=credit ג'קי סמית'-ווד] באתר מכון הסרטים הבריטי
* [https://www.linkedin.com/in/jackie-smith-wood-colburn-a532a814 ג'קי סמית'-ווד] באתר לינקדאין

==הערות שוליים==

קטגוריה:שחקניות תיאטרון בריטיות
קטגוריה:במאי תיאטרון בריטים
קטגוריה:שחקניות קולנוע וטלוויזיה בריטיות
קטגוריה:במאיות בריטיות
קטגוריה:בריטיות שנולדו ב-1954
קטגוריה:בריטים שנולדו ב-1954
בורגווארד B 4500

בורגווארד B 4500 (בגרמנית: Borgward B4500) היא משאית כבדה, אשר יוצרה על ידי יצרנית הרכב הגרמנית "Goliath-Werk G.m.b.H" בין השנים 1953–1961.

סך הכול יוצרו 3,928 יחידות.

==תמונות==
<gallery mode="packed" heights="170">
קובץ:Borgward Feuerwehr.jpg| בורגווארד B 4500
קובץ:Borgward B4500.jpg | בורגווארד B 4500
קובץ:Historic Red Cross Borgward B4500 Truck at IAA 2014.JPG | בורגווארד B 4500
</gallery>

==ראו גם==
* בורגווארד B 3000
* בורגווארד B 622

==לקריאה נוספת==
* [http://www.n-v-g.de/forum/restauration-borgward-b-4500-pritsche בורגווארד B 4500 ]
(Restauration Borgward B 4500 Pritsche)

== קישורים חיצוניים ==

* [https://www.youtube.com/watch?v=V32n3ZnGQXY בורגווארד B 4500] יו-טיוב, (5:02 דקות)

==הערות שוליים==

קטגוריה:כלי רכב שהושקו ב-1953
קטגוריה:משאיות
B4500
קטגוריה:כלי רכב גרמניים
פתאום הורים

פתאום הורים (באנגלית: Immediate Family) הוא סרט דרמה אמריקאי משנת 1989 בבימוי של ג'ונתן קפלן (הנאשמים), עם ג'יימס וודס, גלן קלוז, מרי סטיוארט מסטרסון וקווין דילון בתפקידים הראשיים.

מרי סטיוארט מסטרסון זכתה בפרס שחקנית המשנה הטובה ביותר ב- National Board of Review.

קווין דילון היה מועמד לשחקן המשנה הטוב ביותר ב-Young Artist Award.

העלילה היא על זוג אמיד ללא ילדים המאמץ תינוק של זוג צעיר וחסר אמצעים. הסרט דן בבעיית עקרות, הריון בגיל הנעורים ואימוץ.

==תקציר העלילה==
בני הזוג לינדה (גלן קלוז) ומייקל (ג'יימס וודס) ספקטור הם זוג מבוסס חשוך ילדים. לינדה נכנסת לדיכאון כל פעם שהיא מוזמנת לימי הולדת של ילדי חברותיה. לאחר 11 שנים של טיפולי פוריות כושלים הם מתייאשים ומחליטים על אימוץ.

הם בוחרים באימוץ פתוח המקובל בארצות הברית דרך סוכנת אימוץ רשמית שבה פוגשים את האם הביולוגית ושומרים על קשר איתה.

לאחר חקירה ומילוי טפסים, מקשרת הסוכנת בינם לבן האם הביולוגית והם נפגשים. האם לוסי (מרי סטיוארט מסטרסון) היא נערה בת -17 הנמצאת בחודש השביעי להריונה וגרה עם אב חורג ושני אחים קטנים בדירה קטנה וצפופה.

החבר שלה סם (קווין דילון) גר עם אמו בדירה דלה, עובד במוסך בשכר מינימום ושואף להיות מוזיקאי. לוסי נכנסה להיריון ממנו ומסרבת לעבור הפלה מלאכותית. לוסי וסם הסכימו שאין ביכולתם לגדל את התינוק והחליטו למסור אותו לאימוץ.

לינדה ומייקל נפגשים עם לוסי ועוטפים אותה ברוך ואהבה. כעבור זמן מה נצטרף אליהם סם וגם הוא מתקבל יפה על ידיהם. לינדה מסדרת בביתם חדר מרוהט יפה לתינוק ומראה אותו ללוסי.

בחדר הלידה עומדים לינדה ומייקל, מחזיקים בידיה של לוסי ומעודדים. ללוסי נולד בן והוא מועבר לטיפולם. לינדה מאכילה את התינוק מבקבוק. לוסי נשארת לבדה במיטתה ואז מחשבות מתחילות להציק לה. היא מחליטה לקחת את התינוק איתה. כשמייקל ולינדה מגיעים למחרת לבית החולים הם מקבלים את הבשורה המרה כי התינוק נלקח על ידי אמו.

לאחר זמן מתברר ללוסי ולסם שאין הם יכולים לדאוג לתינוק, ולטובת התינוק מחליטים להחזיר אותו לזוג ספקטור, ולאחר שיסתדרו בחיים יביאו לעולם ילד נוסף.

בזמן הזה מנסים לינדה ומייקל למכור את ביתם וממשיכים בניסיונות למצוא תינוק לאימוץ, עד שיום אחד מגיעים לוסי וסם עם התינוק, ולינדה ומייקל מסכימים בשמחה לקבלו.

לאחר שנה - הספקטורים חוגגים לתינוק יום הולדת. לוסי עובדת כספרית ובמגירתה נמצאת תמונתו של התינוק.

==קישורים חיצוניים==

* [https://www.youtube.com/watch?v=OFBM5iJbnrM קדימון לסרט פתאום הורים], באתר יוטיוב

קטגוריה:סרטי 1989
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטי קולומביה
קטגוריה:אימוץ בתרבות ובאמנות
מודאר זהראן

מודאר זהראן (בערבית: مضر زهران; נולד ב-19 באפריל 1973) הוא סופר ירדני פלסטיני, והמזכיר הכללי של "קואליציית האופוזיציה הירדנית". בשנת 2010 הוא עבר להתגורר בבריטניה, וב-2014 הוגש נגדו כתב אישום לבית המשפט הצבאי הירדני בגין ארבעה אישומים נפרדים, בשל מספר מאמרים שכתב, בהם טען, בין היתר, שירדן היא מדינת אפרטהייד הדומה לזו של דרום אפריקה<ref></ref>.

==ביוגרפיה==
הוריו של זהראן נולדו בירושלים ועברו לירדן בתקופה שבה הגדה המערבית הייתה תחת שליטה ירדנית (1950-1967). יש לו שני תארים, ובנוסף השלים ב-2012 דוקטורט במימון. לפני שביקש מקלט באנגליה, שימש זהראן כרכז מדיניות בשגרירות ארצות הברית בעמאן. לזהראן שני בנים ובת.

בשנת 2010 כתב זהראן מאמר בג'רוזלם פוסט בו תיאר את ירדן כמדינת אפרטהייד בהתנהלותה נגד הפלסטינים וטען כי המשטר הירדני מזכיר את משטר האפרטהייד ששרר בדרום אפריקה. המאמר עורר סערה וביקורת מצד ירדנים ופלסטינים כאחד. זמן קצר לאחר פרסום הכתבה, שלח מודאר מכתב התנצלות באמצעות "עמון ניוז", לאחר שאביו, עדנאן זהראן, איים לנתק את הקשר עמו, אם לא יחזור בו מדבריו. הוא הגדיר את מודאר כ"כפוי טובה" כלפי אביו וכלפי ירדן. האב תיאר את כתביו של מודאר כרחוקים מהאמת והמציאות. בשנת 2010 הנפיק מודאר מכתב המבטיח "לא לפרסם כל כתבות או דו"חות בכל שפה הקשורה לענייני פנים-ירדניים או זרים". הוא הוסיף: "החלטה זו באה משום שחשתי בבירור כי מאמרי לא הובנו ונוצלו על ידי מספר גורמים נגד המדינה היקרה שלי, אם בכוונה רעה או כתוצאה מאי הבנה."

בדצמבר 2013 הועמד בשנית לדין על ידי בית משפט צבאי ירדני בו נתבע על היעדרות ממשפט בגין ארבעה אישומים נפרדים נגדו: "הסתה לשנאה, סכסוכים עדתיים, העלבת המלך והעלבת שירותי הביטחון". לפי העיתון הירדני אל-ג'אד, "אתרי הרשתות החברתיות של זהראן נושאים מאמרים ומשפטים הפוגעים בירדן ובעמו שלו (פלסטינים)". בפברואר 2014 דיווח ה"ג'רוזלם פוסט" כי זאהרן הורשע ונדון למאסר בכלא עם עבודות קשות. הדיווחים אודות שנות המאסר בפועל היו שונים, כשלפי סוכנות הידיעות הצרפתית, מודאר עלול נדון למאסר של עד 15 שנים.

בספטמבר 2018 הוא נשא נאום בבריסל בו יצא נגד תנועת החרם BDS. עיקר טיעונו היה: חרם כנגד ההתנחלויות פירושו חרם כנגד פרנסתם של כחצי מיליון פלסטינים שעובדים מדי יום בישראל.

בספטמבר 2019, בשל "סיבות ביטחוניות", סורבה כניסתו לישראל שם היה אמור להיפגש עם מנהיגי ימין ומתנחלים.<ref></ref>

==קישורים חיצוניים==

* 

==הערות שוליים==

קטגוריה:הסכסוך הישראלי-פלסטיני: אישים
קטגוריה:פלסטינים שנולדו ב-1973
הנסיכה אליזבת, דוכסית בבוואריה

הנסיכה אליזבת, דוכסית בבוואריה (בגרמנית: Elisabeth Herzogin in Bayern, נולדה ב-31 בדצמבר 1940), היא נסיכה גרמנית ממוצא שוודי, ואשתו של הנסיך מקס, דוכס בבוואריה.

==ביוגרפיה==
אליזבת נולדה ב-31 בדצמבר 1940 בסטוקהולם, לקרל לודוויג דגלאס, בנו של אלברכט, דוכס בוואריה, ולאוטורה מריה האס-היי, בתם של אוטו לודוויג האס-היי וויקטוריה אדה, רוזנת אוילנבורג והרטפלד, בתו של פיליפ, נסיך אוילנבורג, שהיה מעורב בפרשת הרדן-אוילנבורג.

מוצאה של אליזבת הוא ממשפחות סקדינביות עתיקות מימי הביניים, אולם מקור משפחתה הוא משבט דגלאס הסקוטי העתיק, וסב סבה רוברט דאגלס (1611–1662) היגר לשוודיה והפך לרוזן השוודי הראשון דאגלס.

בשנת 1972 התחתנה אחותה רוזיטה עם ג'ון ספנסר-צ'רצ'יל, הדוכס האחד-עשר ממרלבורו.

==משפחתה==
ב-10 בינואר 1967 התחתנה אליזבת עם הנסיך מקס, דוכס בבוואריה, ממנו נולדו לה 5 בנות:
* סופיה, דוכסית בבוואריה (נולדה ב-1967), התחתנה עם אלויס, עוצר ליכטנשטיין
* מריה קרולינה, דוכסית בבוואריה (נולדה ב-1969), התחתנה עם פיליפ, דוכס וירטמברג
* הלנה, דוכסית בבוואריה (נולדה ב-1972)
* אליזבת, דוכסית בבוואריה (נולדה ב-1973), התחתנה עם דניאל טרברגר
* מריה אנה, דוכסית בבוואריה (נולדה ב-1975), התחתנה עם קלאוס רונוב, ולאחריו התחתנה עם אנדראס פון מלצאן

== אילן יוחסין ==

==קישורים חיצוניים==
* [http://www.thepeerage.com/p11248.htm#i112473 הנסיכה אליזבת, דוכסית בבוואריה]

קטגוריה:נסיכות גרמניות
קטגוריה:גרמניות שנולדו ב-1940
קטגוריה:גרמנים שנולדו ב-1940
בורגווארד B 3000

בורגווארד B 3000 (בגרמנית: Borgward B 3000) היא משאית כבדה, אשר יוצרה על ידי חברת הרכב "Goliath-Werk G.m.b.H" הגרמנית בין השנים 1941–1944, ולאחר סיום מלחמת העולם השנייה בין השנים 1948–1950.

==בורגווארד B 3000==
יוצרו 4,641 יחידות מדגמי "בורגווארד B 3000" מתוכם, 2,700 יחידות יוצרו לאחר מלחמת העולם השנייה.

דגמי "בורגווארד B 3000" יוצרו ב-2 סוגי הנעה: הנעה 4x2, והנעה 4x4 (רכב שטח).

מחיר היחידה בשנת 1948 עמד על 14,500 מרק גרמני.

==דגמי בורגווארד B 3000==
* Borgward B 3000 S (יוצר בין השנים 1942-1944)
* Borgward B 3000 A (יוצר בין השנים 1942-1944)
* Borgward B 3000 D (יוצר בין השנים 1950-1948)

==דגמי "בורגווארד B 3000" בשימוש הוורמאכט בין השנים 1942-1944==
 
* B3000 S/D - הנעה 4x2
* B3000 A - הנעה 4x4
* B3000 A/O - הנעה 4x4

==תמונות==
<gallery mode="packed" heights="170">
קובץ:Borgward 2LKWs.jpg | בורגווארד B 3000
קובץ:Bundesarchiv Bild 101I-738-0273-11A, Villers-Bocage, getarnter LKW.jpg | בורגווארד B 3000
קובץ:Borgward lkw sst.jpg | בורגווארד B 3000
קובץ:Borgward 3000 Armaturen.jpg | בורגווארד B 3000 - מבט לתא הנהג
</gallery>

==ראו גם==
* בורגווארד B 4500
* בורגווארד B 622

==לקריאה נוספת==
* [http://www.kfzderwehrmacht.de/Hauptseite_deutsch/Kraftfahrzeuge/Deutschland/Borgward/Borgward_B_3000_A/borgward_b_3000_a.html בורגווארד B 3000] ( Borgward B 3000 S - Kfz. der Wehrmacht)
* [http://www.o5m6.de/wehrmacht_old/borgward_b3000.html בורגווארד B 3000] ( Engines of the Wehrmacht - "Borgward B3000", 3-ton, 4x4)
* [http://www.imcdb.org/vehicle_11644-Borgward-B-3000-S-1942.html בורגווארד B 3000 - תמונה מתוך הסרט "הרכבת"] (1964 Borgward 1942 B 3000 S in The Train, Movie, )

== קישורים חיצוניים ==

==הערות שוליים==

קטגוריה:כלי רכב שהושקו ב-1941
קטגוריה:משאיות
B3000
קטגוריה:כלי רכב צבאיים
קטגוריה:כלי רכב גרמניים
משפט לז'נדר על משולשים כדוריים

בגאומטריה, משפט לז'נדר על משולשים כדוריים, שנקרא על שם אדריאן-מארי לז'נדר, מנוסח כדלהלן:

: יהי ABC משולש כדורי על ספירת היחידה בעל צלעות קטנות a,b,c. יהי A'B'C' המשולש המישורי בעל אותן הצלעות. אז המשפט קובע שהזוויות של המשולש הכדורי עולות על הזוויות המתאימות של המשולש המישורי בזווית זהה בקירוב, ששווה לשליש ההפרש הזוויתי בין סכום הזוויות של המשולש הכדורי ל-π.

מרכז

המשפט היה חשוב מאוד בפישוט החישובים הנומריים הסבוכים שנדרשו כדי לבצע סקרים גאודזיים מסורתיים (בעידן שלפני ה-GPS והמחשב) מבערך 1800 עד לאמצע המאה המאה ה-20.

לז'נדר לא היה הראשון לקבוע את המשפט, אולם היה הראשון לתת לו הוכחה, ב-1798.

משפט ז'יראר קובע שהסטייה הזוויתית של משולש כדורי, E, שווה לשטח שלו &Delta;, ולפיכך משפט לז'נדר ניתן לקביעה באופן הבא:

<math>
\begin{align}
A-A'\;\approx\; B-B'\;\approx\; C-C'\;\approx\;\frac13 E\;=\; \frac13\Delta,\qquad a,\;b,\;c\,\ll\, 1.
\end{align}
</math>

הסטייה הזוויתית, או השטח, של משולשים קטנים כאלה היא קטנה מאוד. לשם דוגמה נתייחס למשולש שווה-צלעות עם אורך צלע של 60km על פני ארץ כדורית בעלת רדיוס 6,371km; הצלע מתאימה למרווח זוויתי של 0.0094 = 60/6371, או בערך 10<sup>−2</sup> רדיאנים (זווית מרכזית של 0.57°). השטח של משולש כדורי כזה מקורב היטב עם זה של משולש מישורי עם אותן צלעות:
<math>\fraca^2 sin (\pi/3) = 0.0000433</math> רדיאנים.

כאשר אורכי הצלעות של המשולש עולים על 180km, הקשרים בין השטחים להבדלי הזוויות חייבים להיות מתוקנים על ידי איברים מסדר גבוה יותר:

<math>\begin{align}
\Delta &=\Delta'\left( 1+\frac{a^2+b^2+c^2}{24} \right),\\
A&=A'+\frac{\Delta}{3} +\frac {\Delta}{180} \left( -2a^2+b^2+c^2 \right),\\
B&=B'+\frac{\Delta}{3} +\frac {\Delta}{180} \left({\quad a^2-2b^2+c^2} \right),\\
C&=C'+\frac{\Delta}{3} +\frac {\Delta}{180} \left({\quad a^2+b^2-2c^2} \right).
\end{align}</math>

(כאשר &Delta;&prime; הוא שטח המשולש המישורי). תוצאה זאת הוכחה על ידי Buzengeiger ב-1818.

ניתן להכליל את המשפט לאליפסואיד כאשר a,b,c מחושבים על ידי חלוקת האורך האמיתי שלהן בשורש הריבועי של מכפלת רדיוסי העקמומיות הראשיים בנקודות מסוימות על הצלעות (במקום הרדיוס הכדורי). גאוס (1828, מאמרים 26-28) סיפק נוסחאות מדויקות במקרה זה. באותו חיבור, גאוס סיפק את ההכללה הבאה של משפט לז'נדר:

עבור משולש גיאודזי על משטח שרירותי מתקיים:

: <math> A' = A - \frac(2\alpha + \beta + \gamma)\sigma </math>
: <math> B' = B - \frac(\alpha + 2\beta + \gamma)\sigma </math>
: <math> C' = C - \frac(\alpha + \beta + 2\gamma)\sigma </math>

כאשר <math> \alpha , \beta , \gamma </math> הם הערכים של עקמומיות גאוס של המשטח בקודקודי המשולש A,B,C בהתאמה, ו- <math> \sigma </math> הוא שטח המשולש.

== ראו גם ==
* משפט ז'יראר

לז'נדר על משולשים
קטגוריה:גאומטריה לא אוקלידית
יניסיי קרסנויארסק (רוגבי)

סמל הקבוצה הישן
יניסיי קרסנויארסק, רשמית יניסיי-STM (ברוסית: Регбийный клуб Енисей-СТМ) הוא שמו של מועדון רוגבי מקצועני רוסי מהעיר קרסנויארסק המתמודד בפריימר ליג הרוסי. מהבולטים ברוגבי הרוסי.

יניסיי זכתה 9 פעמים באליפות רוסיה, האחרונה בעונת 2017. בנוסף, יניסיי זכתה בגביע הרוסי 6 פעמים והיא הקבוצה הרוסית הראשונה לזכות בתואר בינלאומי משזכתה בטורניר Continental Shield, השלישי בחשיבותו ברוגבי האירופי.

המועדון נוסד בשנת 1975 ותחילה נקרא "טרוד" (1975-1978) וסיבטיאז'מאש (1978-2000). מ-12 באפריל 2000 נושא את שמו הנוכחי.

==היסטוריה==
המועדון הוקם בשנת 1975 מיוזמתו של שחקן הרוגבי ולדימיר קוצ'ינסקי, ששיחק קודם עבור קבוצת פוליטכניק (כיום קרסני יאר קרסנויארסק) ובשנים הראשונות שימש כמאמן הקבוצה. בשנת 1978 פעל המועדון בחסות מפעל סיבטיאז'מאש (המפעל הסיבירי למכונות כבדות) והוא נודע בשם "טרוד", למאמן הקבוצה מונה ולדימיר קיצ'איקין. הקבוצה התמודדה באליפות רוסיה הסובייטית, שהיוותה תחרות אזורית והליגה השלישית בחשיבותה בברית המועצות, לפני ליגת המשנה וליגת העל הסובייטית.

הקבוצה התמודדה בהצלחה באליפויות האזוריות ובשנת 1987 העפילה לליגה הראשונה, ברם הקבוצה גרפה את התארים המשמעותיים רק לאחר התפרקות ברית המועצות.

בשנת 1997 הקבוצה סיימה במקום השלישי באליפות רוסיה ברוגבי והחל מאותה עונה הפכה לאחת הקבוצות הטובות במדינה ולאחר מכן זכתה באליפות הלאומית לראשונה בתולדותיה בשנת 1999, לקראת הצלחה משמעותית לאורך כל שנות העשור הראשון של המאה ה-21 ובעשור השני של המאה ה-21.

משנת 2013 פועלת גם קבוצת רוגבי נשים באותו שם (женская команда РК "Енисей-СТМ", ברוסית) שסיימה במקום השלישי באליפות הרוסית בעונת 2015 והעפילה עד לשלב גמר הגביע. בעונת 2016 הוכתרה כסגנית האלופה. בשנת 2020 זכתה ב ושבה וזכתה בו גם עונה לאחר מכן.

==מאמנים==
*ולדימיר קוצ'ינסקי (1975—1978)
*ולדימיר קיצ'איקין (1978—1992)
*ולרי בגדסארוב (1992)
*אלכסנדר פרבוחין (1992—2015)
*ואקיל ואלייב (2015—2016)
*אלכסנדר פרבוחין (2016—)

==תארים==

==קישורים חיצוניים==
* 

* [http://www.youtube.com/channel/UCDlSkkY4hqUW-aUmrlZw5NQ?feature=mhee הערוץ הרשמי] באתר יוטיוב

קטגוריה:קבוצות רוגבי רוסיות
קטגוריה:קרסנויארסק: ספורט
שטרי הדיוטות

שטרי הדיוטות הוא איסור מדברי חז"ל לפיו אין לקרוא בשבת בשטרות ומסמכים של הלוואות ומסחר, והוא הרחבה של האיסור ממצוא חפצך האוסר לעשות בשבת הכנות לפעולות האסורות בשבת, גם אם הפעולות האסורות אינן מתרחשות בשבת.

== מקור האיסור וטעמו ==
בעל התניא מסביר:מאחר וחז"ל חששו שאדם יבוא לקרוא בשטרות האסורים בקריאה בשבת, הרחיבו חז"ל את הגזירה על כל כתב שכתוב בשפה זרה (ולא לשון הקודש), גם אם אין בו תוכן הרלוונטי לפעולות אסורות בשבת, ואפילו ההרהור במסמך ללא קריאתו אסור. מכיוון שכך, נמצא שהאיסור קיים גם על דבר המותר לחלוטין בשבת, כמו אדם שמכין מערב שבת רשימה של אורחים שצריך לקרוא להם בשבת לסעודת שבת. 

=== לצורך מצווה ===
יש שהקלו באיסור זה לצורך מצווה, מכיוון שגם איסור "ממצוא חפצך" עצמו אסור רק במעשים הנעשים לצרכים אישיים (ממצוא חפצך) ולא צורכי שמים. כמו כן אסרו חז"ל לקרות באגרות שלומים הנשלחים מחברים וקרובי משפחה, בציורי חיות או אנשים שכתוב מתחתיהם אודות הציורים, ספרי מלחמות, ספרי מליצות ומשלים של דברי חולין. ונחלקו הפוסקים על ספרי חכמה: יש שאומרים שאסור ללמוד בשבת ובחג רק בדברי תורה ויראת שמים כי כל ספר שאין בו סרך קדושה אסור משום "שטרי הדיוטות", ישנה דעה אחרת האומרת שמותר לעיין בכל ספרי חכמה ורפואה, מפני שדברי חכמה אינם מחלפים בשטרי הדיוטות, וכן המנהג להקל.

== ראו גם ==
* ממצוא חפצך
* ודבר דבר

== קישורים חיצוניים ==
* [http://eitamhenkin.wordpress.com/2011/06/22/%D7%A7%D7%A8%D7%99%D7%90%D7%AA-%D7%93%D7%91%D7%A8%D7%99-%D7%93%D7%A4%D7%95%D7%A1-%D7%91%D7%99%D7%9E%D7%99%D7%A0%D7%95-%D7%9C%D7%90%D7%95%D7%A8-%D7%93%D7%99%D7%9F-%D7%A9%D7%98%D7%A8%D7%99-%D7%94%D7%93/ קריאת דברי דפוס בימינו לאור דין שטרי הדיוטות], באתר של הרב איתם הנקין

== הערות שוליים ==

קטגוריה:הלכות שבת
קטגוריה:איסורי שבות
גאורגינה פון וילצ'ק

גאורגינה פון וילצ'ק (בגרמנית: Georgina von Wilczek; 24 באוקטובר 1921 - 18 באוקטובר 1989), הייתה אמו של הנס אדם השני, נסיך ליכטנשטיין.

==ביוגרפיה==
גאורגינה נולדה ב-24 באוקטובר 1921 בגראץ לפרדיננד מריה פון וילצ'ק ולנורברטינה קינסקי, רוזנת וצ'יניץ וטטאו, בתם של אוקטביאן זדנקו קינסקי, רוזן וצ'יניץ וטטאו וגאורגינה ארנסטינה, רוזנת פשטטיץ' דה טולנה.

ב-7 במרץ 1943 התחתנה גאורגינה עם פרנץ יוזף השני, נסיך ליכטנשטיין, בנישואים הראשונים של נסיכי ליכטנשטיין שהתקיימו בשטח הנסיכות. נישואי הזוג היו מאושרים, ונולדו להם 5 ילדים. בשנת 1945 הקימה גאורגינה את סניף הצלב האדום בליכטנשטיין, ועמדה בראשו עד לשנת 1984, ובנוסף הייתה פעילה בעוד הרבה ארגוני צדקה נוספים.

ב-18 באוקטובר 1989 מתה גאורגינה בבית החולים בגראבס, שווייץ, וכעבור פחות מחודש, ב-13 בנובמבר, מת בעלה פרנץ יוזף השני, נסיך ליכטנשטיין.

== משפחתה ==
ב-7 במרץ 1943 התחתנה גאורגינה עם פרנץ יוזף השני, נסיך ליכטנשטיין, ממנו נולדו לה 5 ילדים:
* הנס אדם השני, נסיך ליכטנשטיין (נולד ב-1945)
* פיליפ ארזאמוס, נסיך ליכטנשטיין (נולד ב-1946)
* ניקולאוס, נסיך ליכטנשטיין (נולד ב-1947)
* נורה, נסיכת ליכטנשטיין (נולדה ב-1950)
* פרנץ יוזף ונצל, נסיך ליכטנשטיין (1962–1991)

== אילן יוחסין ==

==קישורים חיצוניים==

* 

קטגוריה:אצולה אוסטרית
קטגוריה:נסיכות
קטגוריה:ילידות 1921
קטגוריה:נפטרות ב-1989
עכסן סנטה קטלינה

עכסן סנטה קטלינה (שם מדעי: Crotalus catalinensis) הוא מין של עכסן קטן האנדמי לאי סנטה קטלינה שממזרח לחצי האי באחה קליפורניה. נחש זה מצוי בסכנת הכחדה חמורה.

אורכו של הנחש עד 73 ס"מ והוא בעל פסים חומים על גוף בצבע קרם. הוא מוסווה היטב בתחום מחייתו המדברי (למרות הקרבה לים). אמצעי הזיהוי העיקרי שלו הוא שזנבו בניגוד לשאר העכסנים אינו מוקף ב"עכס" אלא מסתיים בקצה דק. כך הוא יכול לארוב בשקט לטרף ואף לרדוף אחריו בלי להשמיע צליל חשוד.

כשחוקרים ראו את זנב העכסן לראשונה הם חשבו שהוא מתבסס בעיקר על ציד ציפורים והזנב עוזר לו לארוב להם בשקט. אך מבדיקה של תכולת הקיבה התגלה ש70% ממזונו מורכב מעכברים קטנים (כמו מהמין Peromyscus slevini) וכן מלטאות. ציפורים כמעט ולא נמצאו בקיבתו.

הנחש מצוי בסכנה גדולה בטבע עקב תחום המחייה הקטן שלו וכן עקב הבאת מינים פולשים כמו חתולים טורפים. בטבע נותרו כנראה כ-100 פרטים.

==קישורים חיצוניים==

== הערות שוליים ==

קטגוריה:צפעוני גומה
קטגוריה:בעלי חיים שתוארו ב-1954
קטגוריה:ארצות הברית: זוחלים
קטגוריה:קליפורניה: מינים אנדמיים
אפעוניים

Myrichthys maculosus
אֶפעוניים (שם מדעי: Ophichthidae) היא משפחה של דגי ים מסדרת הצלופחאים.

דגים אלה מגיעים מאורך של 5 ס"מ ל-2.3 מ'. הם בעלי גוף חלקלק דמוי נחש ובעלי לסתות הפונות מעלה ודומות למורנות בצורתם. אך הלסתות ארוכות יותר, צרות יותר ובעלי כמה זיזים מעל פיהם. הם מתחבאים בחול וחוטפים כל יצור קטן החולף לידם. חלק מהמינים מנהלים צייד אקטיבי וחופרים בחול בחיפוש אחר דגים קטנים וסרטנים.

הם חיים בימים רדודים טרופיים וחלקם אף עולים לנהרות. אחרים צוללים לעומק של עד 800 מ' מתחת למים ואולם הם קרובים תמיד לקרקעית.

כדי לא להיטרף חלק מהמינים מתחזים לנחשי ים ארסיים בצבעם והתנהגותם.

==סוגים==
{|
|
*סוג ומין יחיד Ahlia egmontis
*סוג ומין יחיד Asarcenchelys longimanus
* Benthenchelys
*סוג ומין יחיד Glenoglossa wassi
* Mixomyrophis
* Muraenichthys
* Myrophis
* Neenchelys
* Pseudomyrophis
* Pylorobranchus
*סוג ומין יחיד Schismorhynchus labialis
* Schultzidia
* Scolecenchelys
* Skythrenchelys
*סוג ומין יחיד Sympenchelys taiwanensis
* Allips concolor
* Aplatophis
*סוג ומין יחיד Aprognathodon platyventris
* Apterichtus
* Bascanichthys
* Brachysomophis
|
* Caecula
* Callechelys
*סוג ומין יחיד Caralophia loxochila
*סוג ומין יחיד Chauligenion camelopardalis
* Cirrhimuraena
* Cirricaecula
* Dalophis
* Echelus
* Echiophis
* Ethadophis
*סוג ומין יחיד Evips percinctus
* Gordiichthys
* Hemerorhinus
*סוג ומין יחיד Herpetoichthys fossatus
*סוג ומין יחיד Hyphalophis devius
* Ichthyapus
*סוג ומין יחיד Kertomichthys blastorhinos
* Lamnostoma
* Leiuranus
*סוג ומין יחיד Leptenchelys vermiformis
* Letharchus
|
*סוג ומין יחיד Lethogoleos andersoni
*סוג ומין יחיד Leuropharus lasiops
*סוג ומין יחיד Luthulenchelys heemstraorum
*סוג ומין יחיד Malvoliophis pinguis
* Myrichthys - בו המין מירנון זעמני
* Mystriophis
* Ophichthus
* Ophisurus
* Paraletharchus
* Phaenomonas
*סוג ומין יחיד Phyllophichthus xenodontus
* Pisodonophis
* Quassiremus
*סוג ומין יחיד Rhinophichthus penicillatus
*סוג ומין יחיד Scytalichthys miurus
*סוג ומין יחיד Stictorhinus potamius
*סוג ומין יחיד Suculentophichthus nasus
*סוג ומין יחיד Xestochilus nebulosus
* Xyrias
* Yirrkala
|
|}

==קישורים חיצוניים==

* 

*
קטגוריה:בעלי חיים שתוארו ב-1870
קטגוריה:טקסונים שתוארו בידי אלברט גינטר
גואנה

Varanus mertensi
גואנה הוא שם כולל של לטאות גדולות מהסוג כוח (Varanus) שבמשפחת הכוחיים. לטאות אלה חיות על הקרקע ועל העצים בדרום-מזרח אסיה עד לאוסטרליה ובאיי האוקיינוס השקט.

לטאות אלה הן מהגדולות בעולם, למרות שהמין כוח ענק גדול עוד יותר מהם. הגדול במיני הגואנות הוא כוח אוסטרלי שיכול להגיע לאורך 2.5 מ' ולשקול 15 ק"ג. הם מיומנים בטיפוס, בריצה ובחפירה וחלק מהמינים יודעים לשחות. צבעם העיקרי אפור כהה מנומר בחום ולעיתים צהוב.

הם טורפים מטילי אימה על היצורים הקטנים יותר אותם הם קולטים בלשונם המפוצלת. הם יכולים לרדוף אחרי טרפם ולהכניע אותו בנשיכות חדות.

חלק ממיני הגואנות מטילות את ביציהם בקיני טרמיטים הבטוחים יותר עבורם שכן חלק מהגואנות הם קניבלים. כמו כן הטרמיטים מספקים לצעירים מזון.

==מינים==
* כוח אוסטרלי (Varanus giganteus)
* כוח התחרה (Varanus varius)
* כוח החולות (Varanus gouldii)
* Varanus mertensi
* Varanus acanthurus
* Varanus semiremex
* Varanus tristis
* Varanus brevicauda
* כוח ארגוס (Varanus panoptes)
* Varanus rosenbergi
* Varanus spenceri
* Varanus storri
* Varanus sparnus
* Varanus mitchelli
* Varanus kingorum
* Varanus hamersleyensis
* Varanus glebopalma
* Varanus glauerti
* Varanus gilleni
* Varanus eremius
* Varanus caudolineatus
* Varanus bushi
* Varanus baritji
* כוח עצים ירוק (Varanus prasinus)
* Varanus keithhornei

==קישורים חיצוניים==

קטגוריה:כוחיים
גמא בזאב

{| align="left"
|

|-
|

|-
|

|}
γ בזאב הוא הכוכב השלישי בבהירותו בקבוצת הכוכבים זאב עם בהירות נראית מדרגה 2.765. בדומה לשאר כוכבי הקבוצה הבהירים הוא לא קיבל שם משלו בתרבות המערבית, ככל הנראה בשל מיקומו הדרומי שמקשה על הצפייה בו מאירופה והמזרח התיכון.

==מאפיינים==
γ בזאב הוא מערכת בת שלושה כוכבים שנמצאת במרחק של כ-420 שנות אור ממערכת השמש. המערכת מורכבת מכוכב כפול ספקטרוסקופי שלא ניתן להפריד באמצעים אופטיים בין מרכיביו, שמסומן γ בזאב A, ובן זוג שמסומן γ בזאב B. הזוג γ בזאב A ו-γ בזאב B מקיפים זה את זה במסלול אליפטי למדי במרחק שנע בין 41 יחידות אסטרונומיות ו-127 יחידות אסטרונומיות בזמן הקפה של 190 שנים. מישור ההקפה נטוי ב-5 מעלות בלבד ביחס לקו הראייה מכדור הארץ, אך הזווית לא מספיק קטנה כדי ליצור ליקוי. בני הזוג המרכיבים את γ בזאב A מסומנים כ-γ בזאב Aa ו-γ בזאב Ab ומקיפים זה את זה בזמן קצר בהרבה של 2 ימים, 19 שעות ו-23.5 דקות ובמרחק קטן מעשירית יחידה אסטרונומית.

===תכונות γ בזאב Aa ו-γ בזאב Ab===
γ בזאב Aa הוא תת-ענק כחול מסוג ספקטרלי B2 IV (לפעמים מסווג ככוכב הסדרה הראשית כחול מסוג ספקטרלי B2 V), מסתו מעט יותר מ-13 מסות שמש ורדיוסו כ-7 רדיוסי שמש. טמפרטורת פניו כ-21,000 קלווין והוא מאיר בעוצמה של פי 560 מעוצמת ההארה של השמש באור נראה, אך בשל הטמפרטורה הגבוהה של פניו רוב קרינתו היא בתחום העל-סגול, כך שעוצמת ההארה הכוללת שלו היא למעלה מפי 10,000 מעוצמת ההארה של השמש.

על בן הזוג העמום בהרבה, γ בזאב Ab, לא ידוע כמעט דבר, שכן המרחק הקטן בין בני הזוג וההבדל הגדול בבהירותם לא מאפשר למדוד את הספקטרום של אורו וללמוד ממנו על תכונותיו. קיומו מוסק משינויים מחזוריים במהירות הרדיאלית של γ בזאב Aa וניתן להעריך שמסתו היא מעט יותר ממסת שמש אחת. לא ידוע מה נטיית מסלול ההקפה ביחס לקו הראייה אל בני הזוג, אך אם מדובר ב-5 מעלות, בדומה למסלול ההקפה של γ בזאב A ו-γ בזאב B, אז רדיוס המסלול הוא כעשירית יחידה אסטרונומית. אם הזווית גדולה מכך אז הרדיוס קטן יותר.

===תכונות γ בזאב B===
γ בזאב B הוא גם כן תת-ענק כחול, כמעט זהה ל-γ בזאב Aa ובעל אותו סוג ספקטרלי, אך מסתו מעט קטנה יותר ומוערכת בקצת פחות מ-13 מסות שמש. גם רדיוסו וטמפרטורת פניו דומים או מעט קטנים מאלו של γ בזאב Aa. בשל הבדלים אלו עוצמת הארתו נמוכה בכ-7 אחוזים מעוצמת ההארה של γ בזאב Aa.

==קישורים חיצוניים==
* [http://stars.astro.illinois.edu/sow/gammalup.html γ בזאב] באתר של ג'ים קלר
* 

==הערות שוליים==

קטגוריה:תת-ענקים מסוג B
קטגוריה:מערכות מרובות כוכבים
קטגוריה:קבוצת הכוכבים זאב
גרף של רעי

גרף של רעי הוא מונח תלמודי המתאר כלי מאוס. בתלמוד ובהלכה המונח הוזכר בהקשר להלכות שונות כמו אמירת דברי תורה בחדר שבו נמצא הכלי, וטלטולו בשבת.

== הלכות שבת (מוקצה) ==
בהלכות מוקצה, התירו חז"ל לטלטל בשבת, אפילו ביד, דבר מוקצה מאוס כאשר הוא מונח במקום שבני אדם מצויים שם, וגורם אי נעימות. מקור הדין הוא בתלמוד : .

לדעת הערוך השולחן טעם ההיתר לטלטל גרף של רעי הוא משום כבוד הבריות. מסיבה זו, לדעתו, אם אפשר לטלטל את הדברים המאוסים על ידי גוי או קטן יש לעשות זאת.

=== פרטי הדין ===
==== גרף של רעי לכתחילה ====
אף שהותר לטלטל גרף של רעי, לא הותר לכתחילה לגרום לעשיית דבר מאוס על מנת שיהיה מותר לטלטלו אחר כך מחמת כן. עם זאת, אם אדם גרם ליצירת גרף של רעי (בדיעבד), מותר לו לטלטלו ככל גרף של רעי.

==== כשאפשר בהיתר ====
יש מי שכתב שאם אפשר לטלטל את הגרף על ידי גוי או באופן המותר כגון על ידי טלטול מן הצד לא הותר לטלטלו בהיתר של 'גרף של רעי', אך לדעת אחרונים אחרים יכול תמיד לטלטל משום גרף של רעי.

==== טאטוא הבית בשבת ====
בעיר שבה הבתים מרוצפים, מותר לטאטא את הבית וכן נהגו העולם לטאטא את הבית.
החזון איש מציג שאלה: כיצד ניתן לטאטא את אבק עפר הבית, והלא האבק הוא מוקצה מחמת גופו? החזון איש מנסה ליישב את התמיהה בשני אופנים, האחד - שהאבק נחשב כגרף של רעי, שהתירו להוציא מהבית דבר מאוס אף על פי שהוא מוקצה מחמת גופו. השני - שהעפר והמוקצה על הארץ בטלים כמו שהפסולת בטלה בתוך האוכל כאשר הוא מרובה על הפסולת, כלומר: אין לאבק חשיבות עצמית, הוא טפל ונספח לארץ, ולכן אין טלטולו נחשב לטלטול מוקצה.

==קריאת שמע ודברים שבקדושה בסביבתו==

גרף של רעי יש להתרחק ממנו כשם שמתרחקים מצואה לשם אמירת דברים שבקדושה. יוצא מהכלל הוא גרף העשוי ממתכות או מזכוכית, שאם הוא נקי אין צורך להתרחק ממנו.

== ראו גם ==
* מוקצה מחמת גופו
* מוקצה

== הערות שוליים ==

קטגוריה:מוקצה
בורגווארד B 622

בורגווארד B 622 (בגרמנית: Borgward B 622) היא משאית, אשר יוצרה על ידי יצרנית הרכב הגרמנית "Goliath-Werk G.m.b.H" בין השנים 1955–1959.

סך הכול יוצרו 2,487 יחידות.

==גרסאות "בורגווארד B 622"==
* 5,500 מ"מ - אורך הרכב
* 5,900 מ"מ - אורך הרכב
* 6,500 מ"מ - אורך הרכב

==ראו גם==
* בורגווארד B 3000
* בורגווארד B 4500

==לקריאה נוספת==
* [http://www.ebay.de/itm/VDA-Typenblatt-LKW-BORGWARD-B-555-B-BO-611-B-622-B-655-Technische-Daten-/201569211264 בורגווארד B 622 - נתונים טכניים (גרמנית)] ( Details zu VDA- Typenblatt - LKW BORGWARD B 555 B BO 611 B 622 B 655 Technische Daten )

* [https://www.autowp.ru/borgward/b_622/ בורגווארד B 622 - תמונה] (Borgward B 622 '1959–61 - Wheelsage)
* [http://www.lkw-infos.eu/archiv/images/oldtimer/hersteller/borgward/teil-1/Borgward%20Teil%201/slides/Borgward-B-622-0804-01.html בורגווארד B 622 - גלריית תמונות] (Borgward Teil 1/Borgward-B-622-0804-01 - lkw-infos.eu)

== קישורים חיצוניים ==

* [https://www.youtube.com/watch?v=k8H58dUcYPA בורגווארד B 622] (3:10 דקות), יו-טיוב

==הערות שוליים==

קטגוריה:כלי רכב שהושקו ב-1955
קטגוריה:משאיות
B622
קטגוריה:כלי רכב גרמניים
סטפני, נסיכת הכתר של לוקסמבורג

סטפני מריה קלאודינה כריסטינה (בלוקסמבורגית: Stéphanie Marie Claudine Christine; נולדה ב-18 בפברואר 1984) היא אשתו של גיום, נסיך הכתר של לוקסמבורג.

==ביוגרפיה==
סטפני נולדה ב-18 בפברואר 1984 ברונסה שבפלנדריה המזרחית, בלגיה. היא בתו הרביעית של הרוזן פיליפ דה לנואה (1922–2019) מבית לנואה, ושל הרוזנת אליקס (1941-2012). שורשיו של בית לנואה נעוצים עוד במאה ה-13. תואר הרוזנות הוענק לראשונה בידי קרל החמישי, קיסר האימפריה הרומית הקדושה ומלך ספרד לשארל דה לנואה, מנצח קרב פאביה.

סטפני למדה בבית ספר בבלגיה אשר הלימודים בו נערכו בשפה ההולנדית. לאחר מכן נכנסה ללימודים בקולג' בצרפת. היא למדה תקופה מסוימת ספרות במוסקבה, ופילולוגיה בברלין. היא נפגשה לראשונה עם גיום, נסיך הכתר של לוקסמבורג בשנת 2010 בערך, ואירוסיהם הוכרזו ב-26 באפריל 2012. מוצאה של סטפני קשור במוצאו של גיום בכמה אופנים: אביה של סטפני הוא בן דוד ראשון של אנטואן, נסיך לינייה השלושה עשר, אשר נישא לאליקס, נסיכת לוקסמבורג, דודה שנייה של גיום. בנם, אנטואן למורל, נשוי לבת דודה שנייה של סטפני. אביה של סטפני הוא גם בן דודה של יולנדה, נסיכת לינייה, אשר נישאה לקרל לודוויג, ארכידוכס אוסטריה. בנם, קרל כריסטיאן, ארכידוכס אוסטריה (בן דוד שני של סטפני), נשוי למארי אסטריד, נסיכת לוקסמבורג דודתו של גיום. כך שלמעשה סטפני ואביו של גיום הם בני דודים מדרגה שביעית.

סטפני וגיום נישאו בטקס אזרחי בבית העירייה של לוקסמבורג סיטי ב-19 באוקטובר 2012, ובטקס דתי למחרת היום. שמלת הכלה תוכננה בידי מעצב האופנה אלי סעב.

ב-10 במאי 2020 נולד בנה הראשון, שנקרא בשם שארל ז'אן פיליפ ז'וזף מריה גיום.<ref></ref>

==תואר==
תארה הרשמי הוא .

==קישורים חיצוניים==

==הערות שוליים==

קטגוריה:נסיכות גרמניות
קטגוריה:ילידות 1984
קטגוריה:נשים לוקסמבורגיות
טסי אנטוני

טסי אנטוני (בלוקסמבורגית: Tessy Antony; נולדה ב-28 באוקטובר 1985) היא אשתו לשעבר של לואי, נסיך לוקסמבורג.

==ביוגרפיה==
אנטוני נולדה בלוקסמבורג סיטי ב-28 באוקטובר 1985. הוריה הם פרנסואה ורגינה אן אנטוני. יש לה אחות קטנה, ושני אחים. היא למדה בתיכון בפטנגה, מדרום ללוקסמבורג סיטי. עם תום לימודיה התגייסה טסי יחד עם אחיה התאום רוני לצבא לוקסמבורג בגיל 18, ולבסוף עלתה לדרגת קורפורל (רב"ט). ממרץ עד יולי 2004, היא השתתפה במשימה ביוגוסלביה, כחלק מכח קוסובו של נאט"ו. היא הייתה האשה היחידה בחיל המשלוח הלוקסמבורגי.

בעת שירותה בצבא פגשה טסי את לואי, נסיך לוקסמבורג, בנם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג, והחלה לקיים עמו רומן. בספטמבר 2005 הודיעו הוריו של לואי רשמית על קיומה מערכת היחסים, כמו גם על כך שאנטוני נמצאת בהריון. ב-12 במרץ 2006 ילדה אנטוני בן בבית חולים פרטי בז'נבה. הילד, שקיבל את השם גבריאל, היה הנכד הראשון של הדוכס והדוכסית. ב-29 בספטמבר של אותה שנה, נישאו לואי ואנטוני בעיר גילסדורף (Gilsdorf). מכיוון שהיו אלו נישואים מורגנטיים, מצאצאיו נשללה האפשרות לרשת את הכתר. למרות שלואי עצמו המשיך לשמור על תאריו, הרי שבניו לא קיבלו את התואר "נסיך נסאו" השמור לנכדי הדוכס הגדול, ותחת זאת קיבלו את השם "נסאו" כשם משפחה. 

ב-21 בספטמבר 2007 נולד לבני הזוג בן נוסף, נח. הוא הוטבל בכנסייה בגילסדורף, היכן שנישאו הוריו. ב-23 ביוני 2009, לרגל "היום הלאומי של לוקסמבורג", העניקו הדוכס והדוכסית לאנטוני את התואר "הוד מעלתה נסיכת לוקסמבורג", ולבניה את התואר "נסיך נסאו". טסי התגוררה עם בעלה בלונדון, וסיימה תואר ראשון ביחסים בינלאומיים באוניברסיטת ריצ'מונד, האוניברסיטה האמריקאית הבינלאומית בלונדון. היא פעילה מאוד באירועי צדקה וארגונים לא ממשלתיים הדואגים לאנשים עם צרכים ספציפיים.

ב-18 בינואר 2017 הודיעו לואי וטיסי על כוונתם להתגרש. הם התגרשו ב-17 בפברואר, ותאריה נשללו ממנה.

==תואר==
תוארה הרשמי בין 2009-2017 היה . התואר "נסיך בורבון-פארמה" בוטל ב-1968 בידי סבו של לואי, ז'אן, הדוכס הגדול של לוקסמבורג, אולם חודש ב-1995. בעקבות גירושיה, נשללו ממנה התארים. כמו כן בשנת 2012 ניתן לה התואר "גבירת הצלב הגדול של מסדר אדולף מנסאו".

==קישורים חיצוניים==

==הערות שוליים==

קטגוריה:נשים לוקסמבורגיות
קטגוריה:לוקסמבורגיות שנולדו ב-1985
מקפת

מקפת היא גשושית אשר מקיפה כוכב לכת או גרם שמים אחר. לעיתים נשלחת מקפת יחד עם נחתת כחלק ממשימת גשושית.

==דוגמאות==
===אסטרואידים===
* NEAR Shoemaker - (הקיף את ארוס 433, נכנס למסלול ההקפה ב-14 בפברואר 2000 ובסופו של דבר נחת עליו למרות שלא תוכנן לעשות זאת.
* היאבוסה - נכנס למסלול ההקפה של האסטרואיד איטוקוואה ב-12 בספטמבר 2005.
* שחר - נכנס למסלול ההקפה של האסטרואיד וסטה ב-16 ביולי 2011 ולמסלול ההקפה של כוכב הלכת הננסי קרס ב-6 במרץ 2015.

===כדור הארץ===
* מקפת מעבורת חלל 
* מעבורת החלל בוראן
* סויוז
* Intermediate eXperimental Vehicle 
* שנג'ואו
* LandSat 

===הירח===
* לונה 10 - העצם הראשון מעשה ידי אדם אשר נכנס למסלול הקפה של גרם שמימי כלשהו
* אקספלורר 33
* לונר אורביטר 1
* לונה 11
* לונה 12
* לונר אורביטר 2
* לונר אורביטר 3
* לונר אורביטר 4
* אקספלורר 35
* לונר אורביטר 5
* לונה 14
* לונה 19
* אקספלורר 49
* לונה 22
* היטן
* קלמנטיין
* לונר פרוספקטור
* מקפת לסקר הירח
* סמארט-1
* סלן
* צ'אנג-אה 1
* צ'אנג-אה 2
* צ'אנדריאן 1
* GRAIL

===מאדים===
* מארינר 9 - החללית הראשונה אשר מצליחה להיכנס למסלול הקפה סביב כוכב לכת כלשהו
* מארס 2
* מארס 3
* מארס 5
* ויקינג 1
* ויקינג 2
* מארס גלובל סרוויור
* מארס אודיסיי 2001
* מארס אקספרס
* מקפת לסקר מאדים
* Mars Orbiter Mission
* MAVEN
* מקפת שיירי הגז אקסו מארס

===נוגה===
* ונרה 9 - החללית הראשונה שהצליחה להיכנס למסלול הקפה סביב כוכב הלכת נוגה.
* ונרה 10
* Pioneer Venus Orbiter
* ונרה 15
* ונרה 16
* מגלן
* ונוס אקספרס

===חמה===
* מסנג'ר 

===צדק===
* גלילאו
* ג'ונו

===שבתאי===
* קאסיני

===השמש===
* הליוס 
* International Cometary Explorer 
* יוליסס
* WIND 
* SOHO
* ACE 
* ג'נסיס
* STEREO 

==ראו גם==
* נחתת (גשושית)
* גשושית
* לוויין

==קישורים חיצוניים==

* [https://www.nasa.gov/audience/forstudents/postsecondary/features/F_Spacecraft_Classification.html הסבר על מקפת וסוגי חלליות אחרות] באתר נאס"א.

קטגוריה:חלליות
תהליך אוסטוולד

[[חומצה חנקתית (עם תיאור מצבי הרזוננס שלה).
]]
תהליך אוֹסְטְוַולְד (באנגלית: Ostwald process) הוא התהליך הכימי להפקת חומצה חנקתית (HNO<sub>3</sub>). את התהליך פיתח וויליאם אוסטוולד ורשם אותו כפטנט בשנת 1902.

== חשיבות תעשייתית ==
[[וילהלם אוסטוולד במעבדתו, יחד עם יאקובוס ואן 'ט הוף]]
תהליך אוסטוולד הוא התהליך העיקרי והכמעט בלעדי להפקה של חומצה חנקתית (HNO<sub>3</sub>) בקנה מידה תעשייתי. חומרי הגלם בתהליך זה הם אוויר (חמצן, O<sub>2</sub>), מים (H<sub>2</sub>O), ואמוניה (NH<sub>3</sub>), המתקבלת בתהליך הבר-בוש.

החומצה החנקתית המופקת בתהליך אוסטוולד היא אחת התרכובות החשובות והשימושיות ביותר בתעשייה הכימית העולמית, מבין שימושיה החשובים: הכנתם של דשנים חנקתיים, ייצור חומרי נפץ וייצור תרופות.

== שלבי התהליך ==
[[חנקן דו-חמצני (NO2) המיוצר בתחילת השלב השני, מגיב עם מים (H2O) לקבלת חומצה חנקתית (HNO3).]]
דשנים חנקתיים בבנגלדש. חומר הגלם העיקרי במפעל זה הוא החומצה החנקתית, המתקבלת בתהליך אוסטוולד.
]]
אמוניה הופכת לחומצה חנקתית בשני שלבים:

בשלב הראשון האמוניה מחומצנת על ידי חימום עם חמצן בנוכחות זרז כדוגמת סגסוגת פלטינה עם 10% רודיום ומתקבל חנקן חמצני NO תגובה זו אקסותרמית מאוד:

<math>4NH_{3(g)}+5O_{2(g)} \longrightarrow 4NO_{(g)} +6H_2O_{(g)} \qquad \qquad \qquad \ \Delta H=-905KJ/mol</math>

תנאים אופטימליים לשלב זה לקבלת ניצולת של כ-98%: לחץ שבין 4 ל-10 אטמוספירות וטמפרטורה של 800-900°C. הניצולת יורדת עם עליית הטמפרטורה 97% בטמפרטורה של 810-850°C ו-95% בטמפרטורה של 900-940°C.

תגובה צדדית שעלולה להתרחש בשלב זה:

<math>4NH_{3(g)}+6NO_{(g)} \longrightarrow 5N_{2(g)}+6H_2O_{(g)}</math>

כדי למנוע תגובה זו יש לצמצם את משך זמן המגע בין תערובת הגזים לזרז.

בשלב השני מתרחשות שתי תגובות והוא מתבצע על מצע ספיחה בנוכחות מים. חנקן חמצני מחומצן שוב בחמצן לחנקן דו-חמצני (NO<sub>2</sub>) והגז הזה מגיב עם המים לקבלת חומצה חנקתית מהולה וחלקו מחוזר שוב לחנקן חמצני שממוחזר ומוחזר לתהליך.

<math>2NO_{(g)}+O_{2(g)} \longrightarrow 2NO_{2(g)} \qquad \qquad \qquad \Delta H=-114KJ/mol</math>

<math>3NO_{2(g)}+H_2O_{(l)} \longrightarrow 2HNO_{3(aq)} +NO_{(g)} \qquad \qquad \qquad \Delta H=-117KJ/mol</math>

החנקן החמצני (NO) ממוחזר וחוזר לתהליך והתמיסה מובאת לריכוז הרצוי באמצעות זיקוק.

== קישורים חיצוניים ==

* [https://www.youtube.com/watch?v=3zbs0Y5fQ6Q הדגמה מעבדתית של תהליך אוסטוולד], יו-טיוב
* [https://www.youtube.com/watch?v=FIxz7biiIG0 תהליך הייצור של חומצה חנקתית], יו-טיוב

== הערות שוליים ==

קטגוריה:ערכים שבהם תבנית בריטניקה אינה מתאימה
אוסטוולד
קטגוריה:כימיה אי-אורגנית
Don't (שיר של אד שירן)

Don't (בעברית: לא) הוא שיר של הזמר-יוצר הבריטי אד שירן, על אלבום האולפן השני שלו, × (2014). השיר נכתב על ידי שירן ובני בלנקו, והופק על ידי בלנקו וריק רובין. בנוסף, בשיר ישנם אלמנטים המעצבים לו אופי דומה לשיר "Don't Mess with My Man" של הזמרת לוסי פרל. תחילה תוכנן השיר כסינגל המוביל של האלבום, אך הועבר לבסוף ל-"Sing". השיר פורסם באופן עצמאי ב-15 ביולי 2014, וכן ב-24 באוגוסט 2014 כסינגל השני מתוך האלבום.

השיר הגיע בשיאו למקום השמיני במצעד הסינגלים הבריטי. בארצות הברית, הפך לשיר הראשון של שירן שנכנס לעשירייה הפותחת במצעד הבילבורד הוט 100. בישראל, הגיע השיר למקום השני במדיה פורסט.

== וידאו קליפ ==
הקליפ הנלווה פורסם בערוץ היוטיוב של שירן ב-4 באוגוסט 2014. הווידאו בוים על ידי אמיל נאוה ועוקב אחר רקדן (בגילומו של פיליפ צ'ביב מתוך קבוצת I.aM.mE) אשר מתחיל כאדם עני וחסר בית ומתקדם בהדרגה עד לאישיות של אדם עשיר ובעל אחוזה. 

== הופעות חיות ==
ב-12 באפריל 2014, הופיע שירן עם השיר בסאטרדיי נייט לייב. ב-17 בספטמבר 2014, ביצע את השיר בגמר העונה התשיעית של תוכנית המציאות "America's Got Talent". ב-6 בפברואר 2015, הופיע שירן עם השיר בלייט לייט שואו, יחד עם ג'ון מאייר כנגן ליווי בגיטרה.

==מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×5
| 350,000
|-
! קנדה (Music Canada)
| פלטינה ×6
| 480,000
|-
! דנמרק (IFPI Danmark)
| פלטינה ×2
| 180,000
|-
! גרמניה (BVMI)
| פלטינה 
| 400,000
|-
! איטליה (FIMI)
| פלטינה ×2
| 100,000
|-
! ניו זילנד (RMNZ)
| פלטינה 
| 15,000
|-
! שוודיה (GLF)
| פלטינה 
| 40,000
|-
! שווייץ (IFPI Switzerland)
| זהב 
| 15,000
|-
! הממלכה המאוחדת (BPI)
| פלטינה ×2
| 399,000
|-
! ארצות הברית (RIAA)
| פלטינה ×4
| 4,464,000
|}

==קישורים חיצוניים==

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי בני בלנקו
קטגוריה:שירים שהופקו על ידי בני בלנקו
קטגוריה:שירים שהופקו על ידי ריק רובין
קטגוריה:וידאו קליפים שבוימו על ידי אמיל נאוה
קטגוריה:שירים על בגידה: מעילה באמון
קטגוריה:שירי פלטינה כפולה בממלכה המאוחדת
קטגוריה:סינגלים בהוצאת אסיילום רקורדס
The Slumdon Bridge

The Slumdon Bridge (בעברית: גשר סלומדון) הוא מיני אלבום משותף של הזמר-יוצר הבריטי אד שירן, והראפר האמריקאי ילאוולף. הוא פורסם ב-14 בפברואר 2012 להורדה דיגיטלית בחינם בממלכה המאוחדת. הרצועה השנייה של המיני אלבום, "(You Don't Know (For Fuck's Sake", פורסמה להורדה בחינם דרך דף הטוויטר של שירן ובעוד אתרי אינטרנט רבים אחרים, וכן יצאה ב-24 בינואר כסינגל מוביל.

טרם יציאת האלבום, פורסם טריילר לפרויקט אשר הציג את שני האמנים באולפן הקלטת המיני אלבום. הוא פורסם בארצות הברית ב-24 באפריל 2012 באמצעות האייטונס תחת חסותה של חברת ההקלטות אינטרסקופ רקורדס.

== רשימת רצועות ==

== היסטוריית יציאות לאור ==
{| class="wikitable plainrowheaders" style="margin-bottom: 10px;"
! scope="col" |מדינה
! scope="col" | תאריך יציאה
! scope="col" | חברת תקליטים
|-
! scope="row" | הממלכה המאוחדת
| 14 בפברואר 2012
|באופן עצמאי
|-
! scope="row" | ארצות הברית
| 24 באפריל 2012
|אינטרסקופ
|}
==קישורים חיצוניים==

קטגוריה:מיני-אלבומים מ-2012
קטגוריה:אלבומים משותפים
קטגוריה:מיני-אלבומים באנגלית
קטגוריה:אלבומים שהופקו על ידי ג'ייק גוסלינג
קטגוריה:מיני-אלבומי חברת אינטרסקופ רקורדס
קטגוריה:אלבומי חברת וורנר מיוזיק גרופ
מנולה מרכוס

מנולה מרכוס (ברומנית: Manole Marcus; 8 בינואר 1928 - 12 באוקטובר 1994) היה במאי קולנוע יהודי רומני, שביים עשרים וארבעה סרטים.

מרכוס הוא בוגר האוניברסיטה הלאומית לאומנות התיאטרון והקולנוע בבוקרשט. בשנות החמישים של המאה העשרים, כשברומניה נדרשה יצירה בסגנון פרולטקולט, מרכוס הפיק מספר קומדיות. מהמחצית השנייה של שנות השישים של המאה העשרים עולה רמת הסרטים המופקים על ידו.

למרכוס היה בן אחד, מרטין, שנולד ב-1955 ועלה לישראל ב-1977.

== סרטיו ==
* 1953 La mere (אל תפוחי העץ)
* 1957 Viața nu iartă (החיים לא סולחים)
* 1960 Nu vreau să mă însor (אני לא רוצה להינשא)
* 1962 Străzile au amintiri (לרחובות יש זכרונות)
* 1964 Cartierul veseliei (שכונת השמחה)
* 1966 Zodia Fecioarei (מזל בתולה)
* 1968 Singur (לבד)
* 1969 Canarul și viscolul (הקנרית והסופה)
* 1971 Puterea și adevărul (הכוח והאמת)
* 1972 Conspirația (קונספירציה)
* 1973 Departe de Tipperary (הרחק מטיפרארי)
* 1974 Capcana (המלכודת)
* 1975 Actorul și sălbaticii (השחקן והפראים)
* 1976 Operațiunea Monstrul (מבצע המפלצת)
* 1978 Cianura și picătura de ploaie (הציאניד וטיפת הגשם)
* 1980 Omul care ne trebuie (האיש הדרוש לנו)
* 1980 Punga cu libelule (השקית עם השפיריות)
* 1981 Orgolii (יוהרה)
* 1981 Non stop (בלי עצירה)
* 1983 Ca-n filme (כמו בסרטים)
* 1984 Mitică Popescu (מיטיקה פופסקו)
* 1989 Marea sfidare 
* 1989 Vâltoarea

== לקריאה נוספת ==
* Contribuția evreilor din România la cultură și civilizație, הוצאת HASEFER 2004, עמוד 555. 
* Evrei din România, הוצאת HASEFER 2008, עמודים 252 - 253. 

== קישורים חיצוניים ==

* [https://www.cinemagia.ro/actori/manole-marcus-1689/ Manole Marcus] 
* [http://adevarul.ro/news/societate/va-mai-amintiti-de-manole-marcus-1_50ad8e3f7c42d5a663973f76/index.html Vă mai amintiţi de... Manole Marcus] 

קטגוריה:במאי קולנוע יהודים רומנים
קטגוריה:רומנים שנולדו ב-1928
קטגוריה:רומנים שנפטרו ב-1994
Vuoristorataa

"Vuoristorataa" (בעברית: "רכבת הרים") הוא סינגל הבכורה של הזמרת הפינית אוולינה. הסינגל יצא לאור ב-22 במאי 2015, כסינגל הראשון מן אלבום הבכורה שלה, 24K. הסינגל יצא לאור באותו תאריך ביחד עם סינגל נוסף, "Rakkaudesta lajiin". את שני הסינגלים איגדה אוולינה לסינגל אחד תחת שני השמות של שניהם, ושניהם יצאו כסינגל הבכורה שלה.

הסינגל לא זכה להצלחה כלל והפך לאחד מהשירים הבודדים של אוולינה שלא הצליחו להיכנס למצעד הפיני הרשמי.

== רקע וכתיבה ==
את הסינגל כתבה אוולינה לבדה, והוא ו-"Ei filtterii", היחידים מן האלבום שנכתבו על ידה ללא השתתפות של כותבים נוספים. את הסינגל הפיק אנרי לאנץ, שלקח חלק גדול בהפקת האלבום וברוב השירים והסינגלים שיצאו ממנו.

לסינגל יצאה עטיפה משותפת שהכילה גם את "Rakkaudesta Lajiin". העטיפה שימשה את שני הסינגלים, ובה רשומים שני השמות שלהם.

== וידאו קליפ ==
הווידאו קליפ הנלווה שצולם לשיר הועלה באותו יום שבו יצא כסינגל רשמי לערוץ ה-Vevo של אוולינה. באותו יום העלתה אוולינה גם את הווידאו קליפ ל-"Rakkaudesta Lajiin". בקליפ ניתן לראות זוג שלאורך כולו עוסק באהבתם ובמימוש האושר שבה.

פרשנות שם השיר "נסיעה ברכבת הרים", מתארת את הזוגיות של הצמד שמופיע בקליפ ובעצם מתאר את "רכבת הרגשות", שהם חווים.

== קישורים חיצוניים ==

* [https://www.youtube.com/watch?v=DsMC2eKpCz0 סרטון השיר Vuoristorataa] באתר יוטיוב

== הערות שוליים ==

קטגוריה:שירי 2015
קטגוריה:סינגלי בכורה מ-2015
קטגוריה:שירי אוולינה
קטגוריה:שירים שנכתבו על ידי אוולינה